64. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1218.95/1/96 της 20 Απρ./10 Μαΐου 1996 (ΦΕΚ Β΄  322) Αποδοχή οδηγιών για την εφαρμογή του Διεθνούς Κώδικα Ασφαλούς Διαχείρισης (ΔΚΑΔ) από τις Αρχές. Έχοντας υπ’ όψη: 1.Το άρθρ. 2 παρ. 2 Νόμ. 2013/1992 «Αποδοχή τροποποιήσεων Κεφαλαίου Ι του παραρτήματος της Διεθνούς Σύμβασης «περί ασφαλείας της ανθρωπίνης ζωής εν θαλάσση, 1974 και περί άλλων τινών διατάξεων» (Α΄ 28). 2.Την απόφ. Α. 788 (19) 23.11.95 της Συνέλευσης του Διεθνούς Ναυτιλιακού Οργανισμού (ΙΝΟ), με την οποία υιοθετήθηκαν οι «Οδηγίες για την εφαρμογή του Διεθνούς Κώδικα Ασφαλούς Διαχείρισης (ΔΚΑΔ) από τις Αρχές. 3.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά όργανα» (Α΄ 137), το οποίο έχει προστεθεί με το άρθρ. 27 του Νόμ. 2081/1992(Α΄ 154). 4.Το γεγονός ότι από τις διατάξεις της παρούσας δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρ.1.-1.Γίνονται αποδεκτές οι οδηγίες για την εφαρμογή του Διεθνή Κώδικα Ασφαλούς Διαχείρισης (ΔΚΑΔ) από τις Αρχές, όπως αυτές υιοθετήθηκαν με την απόφ. Α. 788 /19)/23.11.95 του Διεθνούς Ναυτιλιακού Οργανισμού (ΙΜΟ). 2.Αρμόδια Ελληνική Αρχή, για την εφαρμογή των οδηγιών αυτών είναι η Διεύθυνση Ελέγχου Εμπορικών Πλοίων (ΔΕΕΠ) του Υπουργού Εμπορικής Ναυτιλίας.  Άρθρ.2.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 